b'\n_START_ARTICLE_\nMont Ventoux\n_START_SECTION_\nFlora in favna\n_START_PARAGRAPH_\nMont Ventoux, prvotno gozdnat, so vse od 12. stoletja za potrebe ladjedelni\xc5\xa1tva v pomorskem pristani\xc5\xa1\xc4\x8du Toulon sistemati\xc4\x8dno ogolili. Nekatere povr\xc5\xa1ine so kasneje po letu 1860 za\xc4\x8deli pogozdovati z raznoterimi listnatimi drevesi, kot sta \xc4\x8drni\xc4\x8devje in bukev, ter iglavci (Atla\xc5\xa1ka cedra, macesen, nekoliko vi\xc5\xa1je brin)._NEWLINE_Na gori se nahaja lo\xc4\x8dnica med floro in favno severne in ju\xc5\xbene Evrope. Nekatere vrste vklju\xc4\x8dno z razli\xc4\x8dnimi predstavniki pajkov in metuljev so edinstvene. Biolo\xc5\xa1ka posebnost gore je bila prepoznana leta 1990 s strani Unesca, ob ustanovitvi naravnega rezervata R\xc3\xa9serve de Biosph\xc3\xa8re du Mont Ventoux s povr\xc5\xa1ino 810\xc2\xa0km\xc2\xb2.\n_START_SECTION_\nTour de France\n_START_PARAGRAPH_\nMont Ventoux je postal legendaren kot prizori\xc5\xa1\xc4\x8de enega najnapornej\xc5\xa1ih vzponov na kolesarski dirki, vse od leta 1951._NEWLINE_Gora je dosegla razvpitost po celem svetu, ko je 13. julija 1967 zahtevala \xc5\xbeivljenje britanskega kolesarja Toma Simpsona. Leta 1970 je na vrh prikolesaril in zmagal v tej etapi Eddy Merckx, pri \xc4\x8demer je bil na robu kolapsa. Po tekmi je dobil kisik, se opomogel in zmagal v skupni razvrstitvi Toura.\n_START_SECTION_\nSmu\xc4\x8danje\n_START_PARAGRAPH_\nObstajata dve manj\xc5\xa1i smu\xc4\x8di\xc5\xa1\xc4\x8di, en na severni strani Ventouxa in en na ju\xc5\xbeni strani. Severno smu\xc4\x8di\xc5\xa1\xc4\x8de se imenuje "Mount Serein", ju\xc5\xbeno pa "Chalet Reynard". Mo\xc4\x8dan veter in skromna nadmorska vi\xc5\xa1ina omejujeta \xc4\x8das, ko je to smu\xc4\x8di\xc5\xa1\xc4\x8de odprto. Glede na mo\xc4\x8dan veter je severna stran polna velikih ledenih plo\xc5\xa1\xc4\x8d, prebivalci obmo\xc4\x8dja okoli Avignona in okolice Mount Ventouxa poznajo celo moto, ki opisuje te\xc5\xbeave pri smu\xc4\x8danju na Ventouxu: Qui ski au Ventoux, ski partout (Tisti, ki smu\xc4\x8da na Mount Ventouxu, lahko smu\xc4\x8da povsod).'